Diari Oficial de la Generalitat Valenciana


Sumari del DOGV 4763, del 28-05-2004 (2004/5407)

RESOLUCIÓ de 18 de maig de 2004, de la Direcció General d'Ensenyament, per la qual s'adscriu un centre d'Educació Primària a un centre d'Educació Secundària, els dos concertats a l'efecte de l'escolarització de l'alumnat.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4763

Data del DOGV
:   28-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5407


Data del document
:   18-05-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Alacant
    * ensenyament privat
    * centre d'ensenyament

RESOLUCIÓ de 18 de maig de 2004, de la Direcció General d'Ensenyament, per la qual s'adscriu un centre d'Educació Primària a un centre d'Educació Secundària, els dos concertats a l'efecte de l'escolarització de l'alumnat. [2004/X5407]
  
El Decret 87/2001, de 24 d'abril, del Govern Valencià, pel qual es modifica parcialment el Decret 27/1988, de 10 de març, que regula l'admissió de l'alumnat en els centres docents no universitaris de la Comunitat Valenciana sostinguts amb fons públics, determina en l'article 10 que els centres concertats o subvencionats podran ser adscrits a altres centres concertats a instància del titular, després de l'estudi previ de les necessitats d'escolarització i d'acord amb la planificació efectuada.
  
Per al curs 2004/2005 s'ha presentat, per part dels titulars del centre d'Educació Infantil i Primària San Juan de la Cruz i del centre d'Educació Secundària San José de Carolinas (tots dos de la ciutat d'Alacant), sol·licitud d'adscripció a l'efecte d'escolarització de l'alumnat d'Educació Primària a Educació Secundària Obligatòria.
  
Per tot això, analitzada la proposta elevada per la Direcció Territorial de Cultura, Educació i Esport d'Alacant acompanyada de l'informe de la Inspecció Educativa i en virtut del que disposa l'apartat tercer i l'adscripció final primera de l'Orde de 3 d'abril de 1998 de la Conselleria de Cultura, Educació i Ciència, per la qual es regula el procediment d'admissió d'alumnes, resolc:
  
Adscriure el centre d'Educació Infantil i Primària San Juan de la Cruz, codi 37294802, al centre d'Educació Infantil, Primària i Secundària San José de Carolinas, codi 20644490 (tots dos ubicats a Alacant), a l'efecte de l'escolarització de l'alumnat que acaba en Educació Primària i accedix a l'Educació Secundària Obligatòria.
  
DISPOSICIÓ ADDICIONAL
  
La present resolució s'inscriurà al Registre de Centres Docents de la Comunitat Valenciana.
  
DISPOSICIONS FINALS
  
Primera
  
Esta resolució entrarà en vigor l'endemà de la publicació en el Diari Oficial de la Generalitat Valenciana, si bé produirà efectes a partir del curs 2004/2005.
  
Segona
  
Contra esta resolució, que no esgota la via administrativa, podrà interposar-se recurs d'alçada davant el conseller de Cultura, Educació i Esport, en el termini d'un mes a comptador des de l'endemà de la publicació, d'acord amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Tot això, sense perjuí que se'n puga interposar qualsevol altre que s'estime oportú.